open-index/open-wikipedia-markdown huggingface dataset:
சர்தாபென் அனில்பாய் படேல்

**சர்தாபென் அனில்பாய் படேல்** (Shardaben Anilbhai Patel) (பிறப்பு: மார்ச் 21, 1948) ஒரு இந்திய அரசியல்வாதியும், நாடாளுமன்றத்தின் கீழ் சபையான மக்களவையில் உறுப்பினரும் ஆவார்.

## சுயசரிதை
ஷர்தாபென் அனில்பாய் படேல் என்.எம் நூதன் சர்வ வித்யாலயாவில் தன்னுடைய பள்ளிப்படிப்பினை நிறைவு செய்தார். 1964 ஆம் ஆண்டில் அவர் இளங்கலை முதலாம் ஆண்டு நிறைவு செய்தார். 1965-66 இல் உள்ள எம்.என் கல்லூரியில் இருந்து பட்டப்படிப்பைத் தொடராமல் விலகி விட்டார்.

அகமதாபாத்தில் உள்ள ஸ்ட்ரீ களவணி உத்தேஜக் மண்டலின் துணைத் தலைவராக உள்ளார்.அவர் அறங்காவலர் குழுவில் இடம் பெற்றிருந்தார். படேல் பல்கலைக்கழகம் , கணபத் வித்யாநகரில் உள்ள எம்.ஜி.படேல் சைனிக் பெண்கள் ஆளும் குழுவின் தலைவராக உள்ளார்.
2019 ம் ஆண்டு இந்திய பொதுத் தேர்தலில் பங்கேற்று  மெக்சனா தொகுதியிலிருந்து 17 ஆம் மக்களவை உறுப்பினராகத் தேர்ந்தெடுக்கப்பட்டார்.

## தனிப்பட்ட வாழ்க்கை
ஷர்தாபென் படேல் குஜராத்தின் தொழில்துறை அமைச்சராக பணியாற்றிய தொழிலதிபரும் அரசியல்வாதியுமான அனில்குமார் படேலை (1944–2018) மணந்தார் . அவர்களுக்கு ஆசித் மற்றும் ஆனந்த் என்ற இரண்டு மகன்கள் உள்ளனர்.

## சான்றுகள்

பகுப்பு:இந்தியப் பெண் அரசியல்வாதிகள்
பகுப்பு:குஜராத் அரசியல்வாதிகள்
பகுப்பு:வாழும் மக்கள்
பகுப்பு:1948 பிறப்புகள்
கதைக்கோவை (தொடர்)

**கதைக்கோவை** அல்லது **கோவை** (*anthology series*)  என்பது தொலைக்காட்சி, வானொலி மற்றும் வெள்ளித்திரையின் ஆகியவற்றின் வழியாக ஒளி(லி)பரப்பு செய்யப்படும் மாறுபட்ட கதாபாத்திரங்களைக் கொண்டு பல்வேறு கதைக்களங்களில் இயங்கும் வித்தியாசமான  நிகழ்ச்சிகள் மற்றும் தொடர்களைக் குறிப்பதாகும்.

## வானொலி
மேற்கத்திய ஒளி(லி)பரப்பு வரலாற்றில் கதைக் கோவைகள் பெரும்பங்கு வகிக்கின்றன. வானொலி நிகழ்ச்சிகள், தொலைக்காட்சித் தொடர்கள், திரைப்படத் தொடர்கள் ஆகியவை கோவைகளாக 1927 ஆம் ஆண்டு முதலே ஐக்கிய அமெரிக்காவில் ஒளி(லி)பரப்பாகி வருகின்றன. 

**'தி காளியர் ஹார்**' என்கிற வானொலி நிகழ்ச்சி 1927 இல் தொடங்கி 1932 ஆம் ஆண்டு முதல் ஒலிபரப்பானது. இந்த நிகழ்ச்சியில் அன்றாடம் ஒரு மணிநேரம் வெவ்வேறு களங்களில் கதைகள் சொல்லப்பட்டன. அது முதல் பல்வேறு வானொலி நிலையங்களின் தயாரிப்பில் காதல், அறிவியல், திகில், மர்மம் உள்ளிட்ட தலைப்புகளில் கதைகள் சொல்லும்படியான நிகழ்ச்சிகள் அடுத்தடுத்து ஒலிபரப்பாயின. 

1962 ஆம் ஆண்டு ஒலிபரப்பான **'சஸ்பென்ஸ்**' என்கிற வானொலி நிகழ்ச்சியோடு கதைக் கோவையின் காலம் வானொலியில் முடிந்துவிட்டதாக கருதப்படுகிறது. அதன் பிறகு கோவை நிகழ்ச்சிகள் ஒலிபரப்பான போதிலும், அவை பெருமளவு வரவேற்பு பெற்றிருக்கவில்லை. 

## தொலைக்காட்சி
1950 களில் ஒளிபரப்பான '**தி யுனைடெட் ஸ்டேட்ஸ் ஸ்ட்டீல் ஹார்**' மற்றும் **'தி ஃபில்க்கோ டெலிவிஷன் ப்ளே ஹௌஸ்**' ஆகிய கோவைத் தொடர்கள் பெரும் வரவேற்பு பெற்றன. அதன் பிறகான காலக்கட்டத்தில் இருந்து தற்போது வரையில் விதவிதமான கோவை தொடர்கள் தொலைக்காட்சிகளில் ஒளிபரப்பாகி வருகின்றன. 

2011 ஆம் ஆண்டு முதல் ஒளிபரப்பாகி வரும் '**அமெரிக்கன் ஹாறர் ஸ்டோரி**' மற்றும் **'பிளாக் மிறர்**' ஆகியவை தற்காலத்தில் பிரபலமாக உள்ள கோவை தொடர்கள் ஆகும். 

## திரைப்படம்
கோவை திரைப்படங்கள் மேற்கத்திய நாடுகளில் அந்த அளவுக்கு பிரபலமானவை அல்ல. ஆண்டுதோறும் ஹாலோவீன், கிறிஸ்துமஸ் உள்ளிட்ட பண்டிகைகளின் போது ஐக்கிய அமெரிக்காவில் கோவைத் திரைப்படங்களின் அடுத்தடுத்த தொடர்களை வெளியிடுவது வழக்கம். 

## தமிழில்
தமிழில் 1990 கள் முதலே பிரபல எழுத்தாளர்களின் சிறுகதைத் தொகுப்புகள் புதினங்கள் தொலைக்காட்சி நாடகங்கள் எடுக்கப்பட்டு கோவை தொடராக வெளியாகி வருகின்றன. கலைஞர் தொலைக்காட்சியில் 'சின்னத்திரை சினிமா' என்கிற நிகழ்ச்சி கோவை தொடருக்கு சான்றாகும். இந்த நிகழ்ச்சியில் வாராவாரம் ராஜேஷ்குமார் எழுதிய நாவல்கள் நாடகங்களாக உருவாக்கப்பட்டு ஒளிபரப்பப்பட்டன. 

வானம், சில்லுக் கருப்பட்டி, புத்தம் புது காலை, பாவக் கதைகள் உள்ளிட்ட திரைப்படங்கள் மற்றும் தொடர்கள் தமிழில் சமீபத்தில் வெளியாகும் கோவை தொடர்களுக்கு எடுத்துக்காட்டு. 

தமிழ் வானொலி நிலையங்களிலும் கோவைகள் இன்றும் ஒலிபரப்பாகி வருகின்றன. அன்றாடம் ஒரு மணிநேரம் வெவ்வேறு கதைக் களங்களில் வானொலிகள் வாயிலாக கதைகள் சொல்லப்படுகின்றன.

## மேற்கோள்கள்

## வெளி இணைப்புகள்
* National Audio Theatre: "Inebriate of Air: A Short History of Contemporary American Radio Drama" by Sarah Montague, June 8, 1999)
* Classic TV Archive

பகுப்பு:தொலைக்காட்சி வகைகள்
பகுப்பு:தொலைக்காட்சி சொல்லியல்
பகுப்பு:திரைப்படங்கள்
காகா வனஉயிரி சரணாலயம்

வலது|thumb|229x229px| கானமயில்
**காகா வனஉயிரி சரணாலயம்** (*Gaga Wildlife Sanctuary*) என்பது இந்தியாவின் குஜராத், தேவபூமி துவாரகா மாவட்டம், கல்யாண்பூர் வட்டத்தில் அமைந்துள்ள ஓர் பாதுகாக்கப்பட்ட பகுதி ஆகும். இந்த சரணாலயம் நவம்பர் 1988இல் நிறுவப்பட்டது. இது 332.87 எக்டேர் பரப்பில் கச்சு வளைகுடா கடற்கரையில் உள்ள செளராட்டிரா தீபகற்பத்தில் அமைந்துள்ளது. இந்த வனச் சரணாலயத்தில் புல்வெளி, உப்பு புதர்காடுகள், *புரோசோபிசு சிலென்ஸிஸ்*, கோராடு (*கேப்பாரிசு செனிகெல்),* மற்றும் உகாய் (*[[உகாய்|சால்வடோரா பெரிசிகா]]*) முதலிய தாவர வகைகளும் நீலான், பொன்னிறக் குள்ளநரி, காட்டுப்பூனை, கீரி மற்றும் இந்திய ஓநாய் போன்ற பல முக்கியமான விலங்கு இனங்களும் காணப்படுகின்றன. இவற்றைத்தவிரப் பறவைகளில் பூநாரை, கானமயில், வானம்பாடி, கெளதாரி மற்றும் மண் கெளதாரி காணப்படுகின்றன.

கச்சு கானமயில் சரணாலயத்துடன், கங்கா சரணாலயமும், கானமயில் பாதுகாப்புக்காக நிறுவப்பட்ட ஓர் சரணாலயம் ஆகும். அனைத்து குஜராத் சரணாலயங்களிலிருந்தும் கானமயில் காணாமல் போயிருந்தாலும் இந்த இரண்டு சரணாலயங்களும் கானமயிலை இரண்டு ஆண்டுகளுக்கும் மேலாகப் பாதுகாத்து வருகின்றன.

## மேலும் காண்க

* வறண்ட வன ஆய்வு நிறுவனம்

## மேற்கோள்கள்
 


பகுப்பு:வனவிலங்குகள் காப்பகங்கள்
நிஷா சவுத்ரி

**நிஷா சவுத்ரி**(Nisha Chaudhary) (1952-2001) ஒரு அரசியல்வாதியும் சமூக சேவகரும் ஆவார். 1990 களில் இந்தியாவின் குஜராத் மாநிலத்தில் உள்ள சபர்காந்தா தொகுதியிலிருந்து இந்திய தேசிய காங்கிரசு கட்சியின் வேட்பாளராக மக்களவைக்கு மூன்று முறை தேர்ந்தெடுக்கப்பட்டார்.

## தனிப்பட்ட வாழ்க்கை
நிஷா இந்திய மாநிலம் ராஜஸ்தானின், துங்கர்பூர் மாவட்டத்தில் உள்ள சக்லோடாவில் 1952 அம் ஆண்டு செப்டம்பர் 10 ம் நாள் பிறந்தார். இவர் தனக்கு இரண்டு குழந்தைகள் இருந்த நிலையில் 1990 ஆம் ஆண்டில் தனது கணவரை விவாகரத்து செய்தார். 1980 களின் பிற்பகுதியில் இவர் முன்னாள் முதல்வர் அமர்சிங் பி . சவுத்ரியுடன் தோழமையில் இருந்தார். இந்த இணையர்  1991 ஆம் ஆண்டு சூலை 13 ஆம் நாளில் திருமணம் செய்து கொண்டனர். அமர்சிங் சவுத்ரி 3 குழந்தைகளுடன் தன்னுடன் வாழ்ந்து வந்த தனது முதல் மனைவி கஜ்ராபனை விவாகரத்து செய்யாமல் இத்திருமணத்தை செய்ததன் காரணமாக பெரும் சர்ச்சை எழுந்தது. நிஷா 1996, 1998 மற்றும் 1999 ஆம் ஆண்டுகளில் மக்களவைக்குத் தேர்ந்தெடுக்கப்பட்டார், மேலும் 2001 ஆம் ஆண்டில் மக்களவை உறுப்பினராக இருந்த காலத்தின் நடுவில் இறந்தார்.

## கல்வி மற்றும் ஆர்வங்கள்
நிசா ஒரு முதுகலை சமூகவியல் மாணவர் ஆவார். இவர் ஜெய்ப்பூர், இராஜஸ்தான் பல்கலைக்கழகம், பிலானி பிர்லா தொழில்நுட்பம் மற்றும் அறிவியல் கழகம் ஆகியவற்றில் கல்வி பயின்றவார் ஆவார். நிசாவின் பொழுதுபோக்குகளில் பாடுதல், இசை வாசித்தல் மற்றும் பரதநாட்டியம் ஆகியவை அடங்கும். நிஷா ஒரு விளையாட்டு வீரரும் ஆவார். இவர் ஹாக்கி, டென்னிஸ், பூப்பந்து போன்ற பல விளையாட்டுகளில் பங்கேற்றுள்ளார். இவர் தேசிய மாணவர் படையில் உறுப்பினராகவும் இருந்துள்ளார். மேலும், பல ஆண்டுகளாக புதுதில்லியில் நடைபெற்ற குடியரசு தின விழா படைப்பிரிவு முகாமிலும் கலந்து கொண்டுள்ளார்.

## தொழில்
நிசா ஜெய்ப்பூரின் அகில இந்திய வானொலியில் வானொலிக் கலைஞராக பணிபுரிந்தார். மாநில சமூக நல ஆலோசனைக் குழுவின் தலைவராக பெண்கள் மற்றும் குழந்தைகள் நலனுக்காகவும், பின்தங்கிய வர்க்கங்களின், குறிப்பாக பழங்குடியினரின் முன்னேற்றத்துக்காகவும் பணியாற்றினார். இவரது வாழ்க்கை முழுவதும் இவர் பல சமூக மற்றும் கல்வி நிறுவனங்களுடன் தொடர்பிலிருந்து, வறியோருக்காக தொடர்ந்து பணியாற்றி வருகிறார்.

2001 ஆம் ஆண்டில் நிசா இறந்ததைத் தொடர்ந்து ஏற்பட்ட அவசியத்தால் நடந்த இடைத்தேர்தலில் காங்கிரசின் மதுசூதன் மிஸ்திரி வெற்றி பெற்றார்.

## சான்றுகள்

பகுப்பு:இந்தியப் பெண் அரசியல்வாதிகள்
பகுப்பு:குஜராத் அரசியல்வாதிகள்
பகுப்பு:1952 பிறப்புகள்
கதிர் (இயக்குநர்)

**கதிர்** (*Kathir*) இந்தியத் திரைப்பட இயக்குநரும், தயாரிப்பாளரும், திரைக்கதை எழுத்தாளருமாவார். இவர் முக்கியமாகத் தமிழ்த் திரைப்படத்துறையில் பணியாற்றுகிறார்.

## தொடக்ககால வாழ்க்கை
கதிர் திருநெல்வேலி மாவட்டத்தில் இராதாபுரம் வட்டத்திலுள்ள கல்கரை என்ற சிறிய கிராமத்தில் பிறந்தார். கதிர் தன்னுடைய அக்கா தங்கைகளுடன் ஒரே மகனாக நடுத்தரக் குடும்பத்தில் வளர்ந்தார். இவருடைய தந்தை சுபாசு ஒரு விவசாயி. தாய் இசக்கியம்மாள் இவருடைய தந்தையுடன் விவசாயத்தில் உதவினார். கதிர் தனது தொடக்கப் பள்ளிக் கல்வியினை கல்கரை கிறித்துவத் தொடக்கப் பள்ளியில் பயின்றார். தனது 5-ஆம் வகுப்பை அங்கேயே முடித்து, வடக்கங்குளம், நேரு நடுநிலைப்பள்ளியில் சேர்ந்தார். இங்கு தனது 8-ஆம் வகுப்பை முடித்த பின்னர், வடக்கங்குளத்தின் கான்கார்டியா உயர்நிலைப் பள்ளியில் 9-ஆம் வகுப்பில் ஓராண்டு மட்டுமே படித்தார். பின்னர் வடக்கங்குளத்தில் உள்ள புனித தெரசா பள்ளியில் சேர்ந்து தனது பள்ளிப் படிப்பை முடித்தார். கதிர் சென்னை நுண்கலை மற்றும் கைவினைக் கல்லூரியில் சேர்ந்தார். நுண்கலைகளில் ஐந்தாண்டுப் படிப்பு படித்து நுண்கலை சான்றிதழ் பட்டம் பெற்றார்.

## தொழில்
கதிர் மூன்றாம் பிறை (1981), அந்த 7 நாட்கள் (1981), டார்லிங், டார்லிங், டார்லிங் (1982), மணிரத்னத்தின் பகல் நிலவு (1985) போன்ற திரைப்படங்களில் திரைத் துறையில் ஒரு சுவரொட்டி வடிவமைப்பாளராக தனது தொழில் வாழ்க்கையை ஆரம்பித்தார். இவர் கல்லூரியில் படிக்கும் போதே தனது கைச்செலவுக்கு இந்தப் பணியைச் செய்து வந்தார். 

பாண்டியராஜன், ஜி. எம். குமார் ஆகியோரிடம் உதவி இயக்குநராகப் பணியாற்றினார். 2001இல், இவர் தனது சொந்த தயாரிப்பு நிறுவனமான *"சவுண்ட் லைட் சுடுடியோ"*வை நிறுவினார். இதன் மூலம் இவர் காதல் வைரஸ் என்ற படத்தைத் தயாரித்தார். இப்படத்தை தமிழ்நாடு முழுவதும் விநியோகித்தார். 1996இல், காதல் தேசம் பாக்ஸ் ஆபிசில் ₹ 10 கோடி வசூல் செய்ததில் இவரது தொழில் வாழ்க்கையில் மிகப்பெரிய வெற்றியாக உருவெடுத்தது. கதிர், திரைக்கதை எழுதி 1997இல் *ஐலவ்யூ* என்ற பெயரில் ஒரு திரைப்படத்தை தயாரிக்கத் தயாரானார். படத்தைத் தயாரிக்க முடியாமல் போனதால், இவர் இந்த முயற்சியைத் தவிர்த்தார். 1999இன் பிற்பகுதியில் "பெங்களூரு" என்ற தலைப்பில் ஒரு திட்டத்திற்கு முந்தைய தயாரிப்பு பணிகளை சுருக்கமாகத் தொடங்கினார். 

கதிர் 2008இல் திரைத்துறையில் மறுபடியும் நுழைந்து வினய் முன்னணி பாத்திரத்தில் நடிக்க "மாணவர் தினம்" என்ற திரைப்படப்பணியினைத் தொடங்கினார்த. காலதாமதத்தைத் தொடர்ந்து, வினய் நடிகருக்கு பதிலாக ஸ்ரீகாந்த் நியமிக்கப்பட்டார். மேலும் 2009ஆம் ஆண்டில் ஐங்கரன் இண்டர்நேசனல் திரைப்பட தயாரிப்பு நிறுவனத்தால் இம்முயற்சி தொடர்ந்தது. இருப்பினும், படத் தயாரிப்பு பின்னர் நிறுத்தப்பட்டது. மேலும் இருவரும் சேர்ந்து "கோடை விடுமுறை" என்ற புதிய முயற்சியில் ஈடுபட்டனர். ஷாம் நடித்த படத்தில் நடிகர்கள், திரைப்பட வேலைகளில் மாற்றம் ஏற்பட்டது. சூலை 2012இல் மீண்டும் தொடங்கப்பட்டு பின்னர் கைவிடப்பட்டது.

## குடும்ப வாழ்க்கை
இவர் 2013 இல் சாந்திநிதேவியை மணந்தார்.

## திரைப்படப் பட்டியல்

## மேற்கோள்கள்
 
## வெளி இணைப்புகள்
*

பகுப்பு:வாழும் மக்கள்
பகுப்பு:திருநெல்வேலி மாவட்ட மக்கள்
பகுப்பு:தமிழ்த் திரைப்பட இயக்குநர்கள்
திருப்பதிசாமி

**திருப்பதிசாமி** (*Thirupathisamy*) என்பவர் ஓர் இந்தியத் திரைப்பட இயக்குநர் ஆவார். இவர் தெலுங்குத் திரைப்படத்துறையுலகிலும், தமிழகத் திரைப்படத்துறையுலகிலும் பணியாற்றினார். வெற்றிகரமான "கணேஷ்" என்ற தெலுங்குத் திரைப்படத்துடன் 1998ஆம் ஆண்டில் அறிமுகமான பிறகு, "ஆசாத்" , நரசிம்மா உள்ளிட்ட  பல வெற்றிப் படங்களை இயக்கினார். சூன் 2001 இல் சென்னையில் நடந்த கார் விபத்தில் இவர் இறந்தார்.

## ஆரம்ப கால வாழ்க்கை

திருப்பதிசாமி, சென்னையின் வண்ணாரப்பேட்டையில் ஒரு சாதாரண குடும்பத்தைச் சேர்ந்தவர். அம்பேத்கர் கல்லூரியில் முதுகலை பட்டம் பெற்றார். ஆனந்த விகடனில் ஒரு பத்திரிகையாளராக தனது வாழ்க்கையைத் தொடங்கினார்.

## தொழில்

திருப்பதிசாமி தனது திரைப்பட வாழ்க்கையை சுரேஷ் கிருஷ்ணா இயக்கிய வீரா (1994), பாஷா (1995) ஆகிய படங்களுடன் தொடங்கினார். வெங்கடேஷ் நடித்த தெலுங்கு மொழி அதிரடிப் படமான "கணேஷ்" (1998) மூலம் இவர் இயக்குநராக அறிமுகமானார். இது ஐந்து நந்தி விருதுகளை வென்றது.  2000ஆம் ஆண்டில் அக்கினேனி நாகார்ஜுனா, சௌந்தர்யா, ஷில்பா ஷெட்டி ஆகியோர் நடித்த "ஆசாத்" மற்றொரு வெற்றிகரமான தெலுங்கு அதிரடி படத்தை உருவாக்கி, தனது படைப்புகளுக்கு சாதகமான விமர்சனங்களைப் பெற்றார். விசயகாந்து நடிப்பில்  உருவான நரசிம்மா என்ற தமிழ்த் திரைப்படத்தை இயக்குவதிலிருந்து என். மகாராஜன் வெளியேறிய பிறகு இவருக்கு அந்த வாய்ப்பு கிட்டியது . இவரது முந்தைய இரண்டு படங்களின் வெற்றி காரணமாகவும், "நரசிம்மா" படத்தின் இவரது பணி காரணமாகவும், நடிகர் விஜய், நடிகை பிரியங்கா சோப்ரா ஆகியோர் முக்கிய வேடங்களில் நடிக்க "வேலன்" என்ற படத்தை இயக்குவதற்கு ஒப்பந்தம் செய்யப்பட்டார். இது இவரது தெலுங்குப் படமான "ஆசாத்"தின் மறு ஆக்கமாக இருந்திருக்கும். படத் தொகுப்புப் பணிகளை முடித்துக் கொண்டு வீடு திரும்பும் போது ஒரு கார் விபத்தில் இறந்தார்.  படம் வெளிவருவதற்கு முன்பே இவர் இறந்ததால் "நரசிம்மா" படத்தின் தயாரிப்பாளர்கள் பின்னர் படத்தை இவருக்கு அர்ப்பணித்தனர்.

திட்டமிடப்பட்ட படமான "வேலனி"ன் கதையை பின்னர் இயக்குநர் மோ. ராஜா விஜய் நடிப்பில் வேலாயுதம் (2011) என்ற படத்தைத் தயாரித்தபோது பயன்படுத்திக் கொண்டார் .  கரு பழனியப்பன் தனது இயக்கத்தில் வெளிவந்த சதுரங்கம் (2011) படத்தில் நடிகர் ஸ்ரீகாந்தின் கதாபாத்திரம் தனது நண்பராக இருந்த திருப்பதிசாமியின் பெயரிட்டார். இதேபோல், ஏ. ஆர். முருகதாஸ் தனது தயாரிப்பான எங்கேயும் எப்போதும் (2011) படத்தின் கதை திருப்பதிசாமியின் மரணத்தின் துயரமான சம்பவத்தை நினைவூட்டுவதாகக் குறிப்பிட்டார்.

## மேற்கோள்கள்

பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:2001 இறப்புகள்
பகுப்பு:1969 பிறப்புகள்
அன்பாலயா பிலிம்ஸ்

**அன்பாலயா பிலிம்ஸ்** (*Anbalaya Films*) என்பது கே. பிரபாகரன் தலைமையிலான ஒரு இந்திய திரைப்பட தயாரிப்பு மற்றும் விநியோக நிறுவனம் ஆகும். இந்த நிறுவனம் 1990 களில் தமிழ் திரையுலகில் ஒரு முன்னணி தயாரிப்பு நிறுவனமாக இருந்தது, ஆனால் திரைப்படத் துறை எண்ணியல்  திரைப்பட தயாரிப்பிற்கு மாறியதைத் தொடர்ந்து நிறுவனம் ஆட்டம் கண்டது.

## வரலாறு
நிறுவனத்தை கே. பிரபாகரன் வழிநடத்துகிறார், பின்னர் அவர் அன்பாலயா பிரபாகரன் என்ற திரைப் பெயரைத் தழுவினார். 1990 களில், இந்த நிறுவனமானது புதிய இயக்குனர்களைக் கொண்டு குறைந்த செலவிலான தமிழ்த் திரைப்படங்களை தயாரிப்பதற்கான  சிறப்பான நிபுணத்துவத்தைப் பெற்றது. இந்த நிறுவனம் அறிமுகப்படுத்திய சில இயக்குனர்களில் அகதியன், பிரபு சாலமன்  ஆகியோர் அடங்குவர். படத் தயாரிப்பு மட்டுமல்லாமல், பிரபாகரன் தனது தயாரிப்புகளில் வரும் படங்களில் பெரும்பாலும் எதிர்மறை வேடங்களில் நடித்தார்.

2000 களின் முற்பகுதியில், தன் நிறுவனத்தின் தயாரிப்பில் ஒரு படத்தில் நடிக்க அர்ஜுனுடன் பிரபாகரன்  ஒப்பந்தம் செய்துகொண்டார். இருவரும் ஆரம்பத்தில் சாஜி கைலாஸ் இயக்கும் *சாணக்யா* என்ற படத்திற்காக அணிசேர திட்டமிட்டனர். ஆனால் பின்னர் அந்த படத்தை கைவிட்டு,  அர்ஜுன் இயக்கி நடித்த *பரசுராம்* (2003) என்ற படத்தை தயாரித்தார்.

2004 ஆம் ஆண்டில், நவீன் சந்திரா, மது ஷாலினி, அக்சயா ராவ் ஆகியோர் முக்கிய வேடங்களில் நடித்த *பழனியப்பா கல்லூரி* (2007) என்ற குறைந்த செலவில் தயாரிக்கபட்ட  கல்லூரி நாடக படத்தை தயாரிப்பதன் வழியாக நிறுவனம் மீண்டும் படத்தாரிப்புக்கு வந்தது. தயாரிப்பு சிக்கல்களை எதிர்கொண்ட படமானது வெளியீட்டின்போது வந்தவழி தெரியாமல் போய்விட்டது.

படத்தயாரிப்பில் நிறுவனம் மந்தமானதைத் தொடர்ந்து, பிரபாகரன்  நடிகராக பணியாற்றத் தொடங்கினார் மற்றும் சிறிய துணை வேடங்களில் தோன்றினார். அவர் தமிழ்த் திரைப்பட தயாரிப்பாளர்கள் சங்கத்தில் தீவிரமாக ஈடுபட்டார்.

## திரைப்படவியல்

## குறிப்புகள்
 

## வெளி இணைப்புகள்

* 

பகுப்பு:சென்னையில் உள்ள திரைப்படத் தயாரிப்பு நிறுவனங்கள்
பிரமிளா ஜோஷை

**பிரமிளா ஜோஷை** (*Pramila Joshai*) என்பவர் ஒரு ஒரு இந்திய திரைப்பட நடிகையாவார். இவர் பெரும்பாலும் கன்னட திரையுலகில் நடித்துள்ளார். இவர் கன்னடத்தில்  சாஹேபா (2017), தாயி (2008), அப்தாமித்ரா  போன்ற குறிப்பிடத்தக்க படங்களில் நடித்துள்ளார். இவர் தமிழில் அறிமுகமான  *[[வைதேகி காத்திருந்தாள்]]* (1984) படத்தில் பரிமளம் என்ற பெயரில் அறிமுகமானார். இது மிகப்பெரும் வெற்றிப்படமாக ஆனது. மற்றும் பல ஆண்டுகளாக புகழ்மெற்ற படமாக இருந்தது.

## விருதுகள்

## தொழில்
பிரமிலா ஜோஷாய் கன்னடத்தில் 120 க்கும் மேற்பட்ட திரைப்படங்களில் நடித்துள்ளார்.

## தேர்ந்தெடுக்கப்பட்ட திரைப்படவியல்

# *பாகுபராக்* (2017)
# *சாம்காயிசி சிண்டி உதய்சி* (2009)
# *ஆப்த மித்ரா* (2004)
# எங்களுக்கும் காலம் வரும் (2001)
# *ஹகலு வேஷா* (2000)
# *அன்னவ்ரா மக்காளு* (1996)
# *சிரபந்தவ்யா* (1993)
# *பிரதமா உஷகிராணா* (1990)
# *சுப மிலானா* (1987)
# *[[வைதேகி காத்திருந்தாள்]]* (1984) (பரிமளா என்ற பெயரில் குறிப்பிடப்பட்டார்)
# *முத்தைடி பாக்யா* (1983)
# *ஹதினா கண்ணு* (1980)
# *விஜய் விக்ரம்* (1979)
# *[[தப்புத் தாளங்கள்]]* (1978) - தமிழில் அறிமுகம் 
# *தாயிகிந்த தேவரில்லா* (1977)

## தனிப்பட்ட வாழ்க்கை
பிரமிளா ஜோஷாய் சுந்தர் ராஜ் என்பவரை மணம்புரிந்து கொண்டார்., இவர்களுக்கு மேகனா ராஜ் என்ற மகள் உள்ளார். சுந்தர் ராஜ், மேகனா ராஜ் இருவரும் கன்னடத் திரைப்படத்துறையில் திரைப்பட நடிகர்களாக உள்ளனர். மேகனா மலையாளம், தெலுங்கு, கன்னடம், தமிழ் படங்களில் பணியாற்றியுள்ளார்.

பிரமிளா ஜோஷாய் ஒரு கத்தோலிக்கர் ஆவார்.

## குறிப்புகள்

## வெளி இணைப்புகள்

*
* பிரமிளா ஜோஷாயின் திரைப்படவியல் on chiloka.com
* பிரமிலா ஜோஷாயின் வாழ்க்கை வரலாறு on nettv4u.com
* பிரமிலா ஜோஷாயின் வாழ்க்கை வரலாறு on filmibeat.com

பகுப்பு:1955 பிறப்புகள்
பகுப்பு:கன்னடத் தொலைக்காட்சி நடிகைகள்
பகுப்பு:கர்நாடக நடிகைகள்
பகுப்பு:கன்னட மக்கள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
தேசிகர் ராமானுஜம்

**தேசிகர் ராமானுஜம்**(*Desigar Ramanujam*, 17 சூலை 1907 - 4 சூன் 1968) இலங்கைத் தொழிற்சங்கவாதியும் அரசியல்வாதியுமாவார்.

## வாழ்க்கைக் குறிப்பு
தேசிகர் ராமானுஜம் 1907 சூலை 17 அன்று தென்னிந்திய மாநிலமான இராமநாதபுரத்தில் பிறந்தார். உயர் படிப்பை முடித்ததும் இவர் பத்திரிகைத் தொழிலைத் தொடங்கினார். 1920-களின் பிற்பகுதியில், ஒரு திறமையான எழுத்தாளரான இவர், இலங்கைக்கு வந்து "தேசபக்தன்" என்ற தமிழ் பத்திரிகையில் சேர்ந்தார்.

## பணிகள்
1934 இல் கண்டியில் உள்ள தர்மராஜா கல்லூரியில் கற்பித்தல் பணியை மேற்கொண்டார். இவர் மகாயாவா மற்றும் அஸ்கிரியா கிராமங்களை உள்ளடக்கிய இந்தியத் தொழிலாளர்களின் உரிமைகளைப் பாதுகாப்பதற்காக 'போஸ் சங்கம்' என்ற ஒரு சங்கத்தை உருவாக்கினார். 1950ஆம் ஆண்டில் இலங்கை இந்திய காங்கிரசு அமைக்கப்பட்டதைத் தொடர்ந்து இந்த சங்கம் கலைக்கப்பட்டது. காங்கிரசில் இராமானுஜம் ஒரு நிறுவன உறுப்பினராக இருந்தார்.

## அரசியலில்
அஸ்கிரியா தொகுதியப் பிரதிநிதித்துவப்படுத்தி 1943 ஆம் ஆண்டில் கண்டி நகரசபைக்குத் தேர்ந்தெடுக்கப்பட்டார். மேலும் 1946 ஆம் ஆண்டில் கண்டியின் துணை நகரம முதல்வராக நியமிக்கப்பட்டார். இப்பதவிக்கு நியமிக்கப்பட்ட இந்திய வம்சாவளியைச் சேர்ந்த முதல் நபர் இவர் ஆவார்.

இராமானுசம் 1947 இல் நடைபெற்ற இலங்கையின் 1-ஆவது நாடாளுமன்றத் தேர்தலில் இலங்கை இந்தியக் காங்கிரசின் சார்பில் இரத்தினபுரி மாவட்டம், அளுத்நுவரைத் தேர்தல் தொகுதியில் போட்டியிட்டு 46.6% வாக்குகள் பெற்று 1,437 அதிகப்படியான வாக்குகளால் வெற்றி பெற்று நாடாளுமன்றம் சென்றார். 

1961-ஆம் ஆண்டில் இலங்கை பிரதமர் சிறிமாவோ பண்டாரநாயக்கா நாடாளுமன்றத்தில் நியமன உறுப்பினராக இராமானுசத்தைப் பிரேரித்தார், ஆனால் இராமானுசம் அப்பதவியை இலங்கைத் தொழிலாளர் காங்கிரசுத் தலைவர் எஸ். தொண்டமானுக்கு அளிக்க ஆதரவாக அப்பதவியை ஏறக மறுத்து விட்டார்.

1962-இல், சுதந்திரத் தொழிற்சங்கங்களின் பன்னாட்டுக் கூட்டமைப்பு இவரைத் தங்கள் அமைப்பில் சேர அழைத்தது, இதன்மூலம் மொரிசியசில் சர்க்கரைத் தோட்டத் தொழிலாளர்கள் தொழிற்சங்க இயக்கத்தை ஒழுங்கமைக்கும் பணி அவருக்கு வழங்கப்பட்டது. பின்னர் அவர் எத்தியோப்பியாவிற்கு அங்கு தொழிற்சங்கங்களை நிறுவ அனுப்பப்பட்டார். 1965-இல் ராமானுசத்தை சிங்கப்பூரில் அதன் சிறப்புப் பிரதிநிதியாகவும் பின்னர் தென்கிழக்கு ஆசியாவில் அமைப்பின் பிராந்திய இயக்குநராகவும் நியமித்தது. 1968 சூனில், இந்தியாவில் உள்ள அவ்வமைப்பின் ஆசியப் பிராந்திய அலுவலகத்தின் இயக்குநராக இராமானுசத்தை நியமித்தது. இருப்பினும், அவர் அந்த பதவியை ஏற்கும் முன், தனது 61 வயதில், 1968 சூன் 4 அன்று திடீரென இறந்தார்.
 
## மேற்கோள்கள்

பகுப்பு:1907 பிறப்புகள்
பகுப்பு:1968 இறப்புகள்
பகுப்பு:இலங்கைத் தொழிலாளர் காங்கிரஸ் அரசியல்வாதிகள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கைத் தமிழ் ஆசிரியர்கள்
பகுப்பு:இலங்கையின் 1வது நாடாளுமன்ற உறுப்பினர்கள்
பகுப்பு:இலங்கை மலையகத் தமிழ் அரசியல்வாதிகள்
பகுப்பு:இரத்தினபுரி மாவட்ட நபர்கள்
கே. பி. சேகர்

**ருத்ராபதி சேகர்** என அழைக்கப்படும் **கே. பி. சேகர்** (*K. P. Sekar*) என்பவர் ஒரு தென்னிந்திய திரைப்பட பின்னணி குரல் கலைஞர் ஆவார். இவர்  சாருக் கான் உள்ளிட்டவர்களுக்கு  தமிழ் படங்களில் பின்னணி குரல் கொடுத்துள்ளார்.  இவர் தமிழக அரசிடமிருந்து தமிழக அரசு திரைப்பட விருதைப் பெற்றவர்.

## தொழில்
சேகர் ஒரு தமிழ் குடும்பத்தில் பிறந்தார். இவரின் தந்தை கே. பி. ருத்ராபதி இயக்குநர்  ஏ. பி. நாகராசன் கீழ் பணியாற்றியவர். சேகர் குழந்தை கலைஞராக தனது தொழில் வாழ்க்கையைத் தொடங்கினார். இவர் நேரடி தமிழ் படமான *[[பவித்ரா (திரைப்படம்)|பவித்ரா]]* (1994)  படத்தில்  அஜித் குமாரின் கதாபாத்திரத்திற்கு பின்னணி குரல் கொடுத்து அதன் மூலம் அறிமுகமானார. அமரேந்திர பாகுபலி கதாபாத்திரத்திற்காக   பிரபாசுக்கு பின்னணி குரல் கொடுத்தது அதன் வழியாக தொழில் வாழ்வில் ஏற்றம் கண்டார். *[[விவேகம் (திரைப்படம்)|விவேகம்]]* படத்திற்காக விவேக் ஒபரோய்க்கு பின்னணி குரல் கொடுத்தார். இவரது மற்ற முக்கிய படங்களாக *[[காதல் தேசம்]]*, *[[உள்ளம் கேட்குமே]],* *[[பயணம் (2011 திரைப்படம்)|பயணம்]]* ஆகியவை அடங்கும். *[[மலரினும் மெல்லிய]]* (2011) படத்திற்காக சிறந்த ஆண் பின்னணி குரல்  கலைஞருக்கான தமிழக அரசு  திரைப்பட விருதைப் பெற்றார்.  இவர் முக்கியமாக தமிழில் மொழிமாற்றம் செய்யப்படும் தெலுங்கு, இந்தி, ஆங்கில படங்களுக்கு தமிழ் பின்னணி குரல் கொடுக்கிறார், இதில் மார்வெல் காமிக்ஸ் யுனிவர்ஸ் படங்களான *[[டெட்பூல் (திரைப்படம்)|டெட்பூல்]]* , *[[ஆன்ட்-மேன் மற்றும் தி வாஸ்ப்|ஆண்ட் மேன் அண்ட் தி வாஸ்ப்]]*, *[[எக்ஸ்-மென்: ஃபர்ஸ்ட் கிளாஸ்]]* போன்ற படங்கள் குறிப்பிடத்தக்கன. பெருவெற்றி தெலுங்குத் திரைப்பட *[[மாவீரன் (2011 திரைப்படம்)|மாவீரன்]]* படத்தின் தமிழ் மொழியாக்கத்தில் பின்னணி குரல் கொடுத்தார்.

விஜய் தொலைக்காட்சியில் ஒளிபரப்பான நிகழ்ச்சியான சாருக் கான் தொகுப்புரை வழங்கிய  இந்தி தொலைக்காட்சி நிகழ்ச்சியான *கௌன் பனேகா குரோர்பதி* பருவம் 2 ஐ இவர் தமிழில் குரல் கொடுத்து மொழியாக்கம்  செய்தார். மேலும் இவர் *[[கோடைக்கானல் (திரைப்படம்)|கொடைக்கானல்]]*, *[[என்னை அறிந்தால் (திரைப்படம்)|என்னை அறிந்தால்]], [[அடங்க மறு]]* உள்ளிட்ட சில தமிழ் படங்களில் நடித்துள்ளார்.

## தனிப்பட்ட வாழ்க்கை
சேகர் காயத்ரியை திருமணம் செய்து கொண்டார், இவருக்கு அக்ஷாந்த் தேஜ் மற்றும் வில்வா என்ற இரண்டு மகன்கள் உள்ளனர்.

## திரைப்படவியல்

### நடிகராக

## பின்னணி குரல் கொடுத்த பாத்திரங்கள்

### தமிழ்ப் படங்கள்

### தமிழ் மொழிமாற்று படங்கள்

### தமிழ் தொலைக்காட்சி மொழிமாற்று தொடர்கள்

## குறிப்புகள்

பகுப்பு:சென்னை நடிகர்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ் நடிகர்கள்
பகுப்பு:வாழும் மக்கள்
சிவபிரகாச விசாகம்

**சிவபிரகாச விசாகம்** என்பது சிவ பிரகாசர் என்பவர் தமிழில் எழுதிய சைவ சித்தாந்த கவிதைகளின் தொகுப்பு.

## கண்ணோட்டம்
இந்தக் கவிதைகள் 
 பொம்மாபுரம் ஆதீனத்தின் சிவஞ்ஞான பாலய சுவாமிகளுக்கு அர்ப்பணித்து இயற்றப்பட்டுள்ளன.

## கவிஞர்
சிவ பிரகாசர், ஒரு தமிழ் மெய்நூல் அறிஞரும், முனிவரும், கவிஞருமாவார். இவர் 17 ஆம் நூற்றாண்டின் இறுதியில் வாழ்ந்தார்.

## பொம்மைர் பாலயம் மற்றும் சிவபிரகாசர்
சிவப்பிரகாச சுவாமிகள் தமிழ்நாடு கோயில்கள் முழுவதும் பரவலாகப் பயணம் செய்தார். இவர் பேரூர், சாந்தலிங்க சுவாமிகளை தனது வழியில் சந்தித்தார். மயிலம்முருகன் கோயிலைக் காண இவர்கள் திட்டமிட்டனர். அங்கு இவர்கள் சிவஞான பாலய சுவாமிகளை சந்தித்தனர். சாந்தலிங்க சுவாமிகள் சிவஞான பாலய சுவாமிகள் பற்றி பாட இவரை வற்புறுத்தினார். ஆனால் சிவப்பிரகாசர் அவரிடம், மனிதர்களைப் பற்றி பாடுவதில்லை என்றும், முருகனை மட்டுமே பாடி புகழ்வேன் என்று கூறினார். அன்று இரவு முருக பகவான் இவரது கனவில் தோன்றி, சிவஞான பாலய சுவாமிகளாக வளர்க்கப்பட்டவர் நான்தான் என்று அவரிடம் கூறினார். எனவே அவரைப் பற்றி பாடுவதில் தவறில்லை. அன்றிலிருந்து அவர் பாடல்களைப் பாடத் தொடங்கினார்.

## வசனங்கள் மற்றும் விளக்கம்
ஆதி சிவஞான பாலய சுவாமிகளின் அருளால் 'சிவானுபூதிசெல்வர்' என்று ஆசீர்வதிக்கப்பட்ட சிறந்த கவிஞர் சிவப்பிரகாசர், சிவபெருமானையும் சிவஞான பாலய சுவாமிகளையும் புகழ்ந்து முப்பத்திரண்டு தொகுதிகளை இயற்றியுள்ளார். முக்கியத்துவம் வாய்ந்த பின்வரும் ஐந்து படைப்புகளில், இவர் தனிப்பட்ட முறையில் அனுபவித்த தனது குருவின் ஞானத்தை நமக்கு விளக்குகிறார்.

## சிவஞான பாலய சுவாமிகள், பொம்மபுரம் ஆதீனம் பற்றிய புத்தகங்கள்
* சிவஞான பால சுவாமிகள் தாலாட்டு.
* சிவஞான பால சுவாமிகள் திருப்பள்ளி எழுச்சி.
* சிவஞான பால சுவாமிகள் நெஞ்சுவிடு தூது.
* சிவஞான பால சுவாமிகள் கலம்பகம்

## மேற்கோள்கள்

பகுப்பு:தமிழ் இலக்கியம்
பகுப்பு:17-ஆம் நூற்றாண்டு நூல்கள்
பெ. பெரியபுள்ளான்

**பெ. பெரியபுள்ளான்** என்கிற பெ. செல்வம் (*Periyapullan, alias P. Selvam*) என்பவர் ஓர் இந்திய அரசியல்வாதியும், தமிழ்நாட்டின் சட்டமன்ற உறுப்பினரும் ஆவார். இவர் மதுரை மாவட்டம் மேலூர் அ. வலையப்பட்டி கிராமத்தினைச் சார்ந்தவர். இவர் மேலூர், அரசுக் கலைக் கல்லூரியில் இளநிலை அறிவியல் பயின்று பட்டம் பெற்றவர். அனைத்திந்திய அண்ணா திராவிட முன்னேற்றக் கழக கட்சியினைச் சார்ந்தவர். இவர் மேலூர் சட்ட மன்றத் தொகுதியிலிருந்து தமிழ்நாடு சட்டமன்றத்திற்கு 2016 மற்றும் 2021 ஆண்டு நடைபெற்ற தேர்தல்களில் அதிமுக வேட்பாளாரகப் போட்டியிட்டு வெற்றிபெற்றார்.

## மேற்கோள்கள்

பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:மதுரை மாவட்ட மக்கள்
மா. அமரேசன்

**மா. அமரேசன்** (*M. Amaresan*) இந்தியாவின் தமிழ்நாட்டைச் சேர்ந்த ஆரணி நகரில் வாழ்ந்து வரும் ஒரு தமிழ் எழுத்தாளராவார்.

விளிம்புநிலை மக்களின் பொருளாதார மேம்பாடு, சமூக நிறுவனங்களை உருவாக்குதல், பெண்ணியம், நிலவுரிமை, நீர்வளம், சுற்றுச்சூழல், நுன்நிதியம், ஆகியனவற்றை மையமாக வைத்து எழுதி வருவதோடு புத்தசமய ஆய்வாளராகவும் அறியப்படுகிறார்.

## வாழ்க்கைக் குறிப்பு
### பிறப்பு
அமரேசன் திருவண்ணாமலை மாவட்டம் போளூர் வட்டத்திலுள்ள கரிக்காத்தூர் கிராமத்தில் 1968 ஆம் ஆண்டு சூலை மாதம் 15 ஆம் தேதியன்று பெ. மாசிலாமணி, ப. மனோன்மணி தம்பதியருக்கு மகனாகப் பிறந்தார். விவசாயக் குடும்பத்தைச் சேர்ந்த இவரின் தந்தை ஓர் இராணுவ வீர்ராவார்.

### கல்வி
கரிக்காத்தூர், அரக்கோணம், ஆரணி என பல்வேறு ஊர்களில் தொடக்கக் கல்வியை முடித்த அமரேசன் சென்னை தண்டையார்ப்பேட்டையில் உயர்நிலைக் கல்வியை முடித்தார். அழகப்பா பல்கலைக்கழகத்தில் பொதுநிர்வாகத்தில் இளநிலைப் பட்டப்படிப்பும், முதுகலை சமூகவியல் பட்டத்தை சேலம் வினாயகாமிசன் பல்கலைக்கழகத்திலும், தமிழ் பல்கலைக்கழகத்தில் முதுநிலை சமூகப்பணி பட்டமும் பெற்றார்.
 
### தொழில்
1995 ஆம் ஆண்டு முதல் 2012 ஆம் ஆண்டு வரை தமிழகம் மற்றும் புதுச்சேரியில் உள்ள பல்வேறு உரிமைசார் தொண்டு மற்றும் நுண்நிதி நிறுவனங்களிலும் இவர் களப்பணியாளர் முதல் ஒருங்கிணைப்பாளர் வரையிலான பதவிகளில் பணிபுரிந்தார்.
 
2013 ஆம் ஆண்டிலிருந்து 2016 ஆம் ஆண்டுவரை தமிழ்நாடு அரசாங்கத்தின் ஒப்பந்த
பணியாளராகவும், புதுவாழ்வுத் திட்டத்தில் உதவி திட்ட மேலாளராகவும் பணிசெய்தார். தற்போது பீகார் மாநிலத்தில் உள்ள பீகார் கிராமிய ஊரக கிராமிய ஊரக வாழ்வாதார மேம்பாட்டு சங்கத்தில் தமிழ்நாடு தன்னார்வ வள மையத்தின் ஒப்பந்த பணியாளராகப் பணிபுரிகிறார்.

### புத்தசமயப் பணி
தமிழகத்தில் பௌத்த கூட்டியக்கம் என்ற அமைப்பை உருவாக்கிய அமரேசன் 
அதன் வழியாக தமிழகத்திலுள்ள பல பௌத்த அமைப்புகளோடு தொடர்பு கொண்டு சென்னை அடையாறிலுள்ள மணிமண்டபத்தில் 2016 ஆம் ஆண்டு அக்டோபர் மாதம் 16 அன்று பௌத்தம் ஏற்போம் என்ற ஒரு நிகழ்வை நடத்தினார். இதன்பின்னர் தமிழகத்தில் பல்வேறு இடங்களில் இந்நிகழ்வு தொடர்ந்து நடைபெற்று வருகிறது. அமரேசன் புத்த சமயக் கருத்துகளை பரப்புரை செய்வதோடு மகாமங்கலா என்ற புத்தசமய திருமண இணையதளத்தையும் நட்த்தி வருகிறார்.

### எழுதிய புத்தகங்கள்
மறுமலர்ச்சி இதழில் தொடங்கிய அமரேசனின் கட்டுரைப் பயணம் புதிய கோடங்கி, காக்கைச் சிறகினிலே, புதிய பார்வை, தமிழ்ச்செல்வி போன்ற இதழ்களிலும் தொடர்ந்தது. 
அறம் பதிப்பகம் என்ற பெயரில் ஒரு பதிப்பகத்தையும் அமரேசன் நடத்தி வருகிறார்.

# நடுங்கும் நிலம் நடுங்கா மனம்
# கண்ணுக்குப் புலப்படாத தண்ணீரும் புலப்படும் உண்மைகளும்
# சுற்றுச்சூழலும் சாதியப் புனிதமும்
# சேரி ரெண்டுபட்டால்
# இளையராசாவின் இசைப்பாடல்களில் புத்த சமயக் கோட்பாடுகள்
# ஆத்திசூடி மீள் வாசிப்பு

## மேற்கோள்கள்

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:தமிழக எழுத்தாளர்கள்
பகுப்பு:திருவண்ணாமலை மாவட்ட மக்கள்
இசுடெல்லர்டிரோன்

**இசுடெல்லர்டிரோன்** [Stellardrone] என்பது மின்னணு இசை வகையில் ஒன்றான சூழிசையை உருவாக்கும் எட்கராசு சாகேவிசியசு (Edgaras Žakevičius) என்ற இசையமைப்பாளரின் புனைபெயர். 1987ல் லிதுவேனியா நாட்டின் வில்னியசில் பிறந்த இவர் 2007லிருந்து இசையமைக்கத் தொடங்கினார்.

## இசை
கணினியிசைத் தொழில்நுட்பத்தைக் கொண்டு உருவாக்கப்படும் ரீசன், ஏபில்டன் லைவ், ஆடாசிட்டி உள்ளிட்ட  மென்பொருள்களைப் பயன்படுத்தியே எட்கராசு இசை அமைக்கின்றார்; இசையில் முறையான பயிற்சி இல்லையெனினும் நீங்காத ஆர்வம் மட்டுமே தொடர்ந்து இவர் இசையை உருவாக்கக் காரணமாகின்றது. பிரையன் ஈனோ, கிளாசு இசுகூல்சு, பீட் நாம்லுக், ஜான் செர்ரீ ஆகியோரின் இசை மூலம் தன் இசையமைப்பிற்கான அகத்தூண்டலைப் பெறுவதாகக் குறிப்பிடுகின்றார்.

பெரும்பாலானோரைச் சென்றடைவதற்காகவும் கலைநயம் பாராட்டும் சமூகத்தைப் பேணுவதற்காகவும் இசையை உருவாக்குவோருக்கும் கேட்போருக்கும் இடையே ஒருமித்த உணர்வை உருவாக்குவதற்காகவும் இவர் உருவாக்கும் இசைத் தொகுப்புகளை கட்டணமின்றியே வெளியிடுகின்றார்.

## மேற்கோள்கள்


பகுப்பு:இசையமைப்பாளர்கள்
பகுப்பு:1987 பிறப்புகள்
பகுப்பு:வாழும் மக்கள்
ராசாவே உன்னெ நம்பி

**ராசாவே உன்னெ நம்பி** (*Raasave Unnai Nambi*)  என்பது  1988ஆம் ஆண்டு வெளியான  இந்திய தமிழ் திரைப்படம் ஆகும். டி. கே. போஸ் இயக்கிய இப்படத்தை ராஜ்கிரண் தயாரித்துள்ளார். இப்படத்தில்  ராமராஜன், ரேகா, பூர்ணம் விஸ்வநாதன், சரிதா ஆகியோர்  நடித்தனர். இப்படத்திற்கு  இளையராஜா இசையமைத்தார்.

இந்த படம் 100 நாட்கள் ஓடியது.

## கதை
மாலதி ( சரிதா ) ஒரு சிறிய ஊரில் பணிபுரிய வந்த ஒரு புதிய ஆசிரியை. அவர் பள்ளியின் மற்றொரு ஆசிரியரான இராஜா (ராமராஜன்) என்பவருக்கு சொந்தமான வீட்டில் தங்கி உள்ளார். இராஜாவின் அண்ணன் ஒரு இராணுவ அதிகாரி, எல்லோரும் அவரை பட்டாளத்தான் ( ராதா ரவி ) என்று அழைக்கிறார்கள். அவர் ஊரில் நன்கு மதிக்கப்படுபவர்,  ஒழுக்கக்கேடான எந்த செயலையும் கண்டிப்பவர். ஊரில் கள்ளச்சாராயம் காய்ச்சுபவரான வாசு ( மலேசியா வாசுதேவன் ) மீது பட்டாளத்தான்  வெறுப்பு கொண்டுள்ளான். வாசுவின் தங்கை ரஞ்சித ( ரேகா ) இராஜாவுடன் கல்லூரியில் ஒன்றாக படித்து வருகிறாள். இருவரும் காதலிக்கிறார்கள், ஆனால் இவர்களின் அண்ணன்களின் மோதல்களால் ஏற்பட்ட தவறான புரிதல்களால் பிரிந்துவிடுகின்றனர். இராஜா மாலதிக்கும், பட்டாளத்தனுக்கும் திருமணம் செய்விக்க ஏற்பாடு செய்கிறான், இருவரும் ஒன்றாக மிகவும் மகிழ்ச்சியாக இருக்கின்றனர். சிறுவயதில் ஓடிப்போன ரஞ்சிதாவின் மற்றொரு சகோதரர் அருணாசலம் (இளவரசன்), பட்டாளத்தன் மீண்டும் பணிக்கு சென்ற சமயத்தில் ஊருக்குத் திரும்புகிறார்.  அருணாச்சலம் ஊருக்கு வருவதற்கு முன்பே அவனை மாலதி அறிந்திருந்தாள், அவர்களின் முந்தைய உறவு குடும்பத்திற்குள் பிரச்சினைகளை உண்டாக்குகிறது. மாலதி கர்ப்பமாக இருப்பது தெரிந்ததும் சிக்கல்கள் அதிகரிக்கின்றன. பட்டாளத்தான் ஊருக்குத் திரும்பும்போது குடும்பதிற்குள்ளான பிரச்சனைகள்  ஒரு முக்கியமான கட்டத்தை அடைகின்றன.

## நடிகர்கள்
* ராமராஜன் ராஜா
* ரேகா ரஞ்சிதம்
* சரிதா மாலதி
*  ராதாரவி பட்டாளத்தான்
* பூர்ணம் விஸ்வநாதன் மருத்துவர்
* மலேசியா வாசுதேவன் வாசு அல்லது கே.டி.
* கல்லாப்பெட்டி சிங்காரம் 
*  செந்தில் அழகேசன்
*  கோவை சரளா மைனாவதி
*  இளவரசன் அருணாசலம்
* சூர்யகாந்த்
* எஸ். எஸ். சந்திரன்
* டிஸ்கோ சாந்தி
* உசிலைமணி வீம்பு வீரசாமி

## ஒலிப்பதிவு
இப்படத்திற்கு இளையராஜா இசையமைத்தார்.

## வரவேற்பு
*இந்தியன் எக்ஸ்பிரஸ்* எழுதிய விமர்சனத்தில் "கண்கவர் கிராமப்புறக் காட்சிகள்,  இளையராஜாவின் இசையும், பாடல்களும் படத்தின் நடையும், அதன்  விதமும் அம்மன் கோயில் கிழக்காலே, வைதேகி காத்திருந்தாள் போன்ற படங்களை உங்களுக்கு நினைவூட்டும். கதையானது  பல தசாப்தம் பழையது " என்றது. 1989 சினிமா எக்ஸ்பிரஸ் விருதுகளில் சிறந்த பெண் பின்னணி பாடகியாக இப்பட்டத்தில் பாடிய சுசீலா தேர்ந்தெடுக்கபட்டார்.

## குறிப்புகள்
 

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:1988 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ராமராஜன் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
பகுப்பு:மலேசியா வாசுதேவன் நடித்த தமிழ்த் திரைப்படங்கள்
பகுப்பு:சரிதா நடித்த திரைப்படங்கள்
பகுப்பு:பூர்ணம் விஸ்வநாதன் நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
இரூட் விளைவு

**இரூட் விளைவு** (*Root effect*) என்பது மீன்களின் குருதிவளிக்காவியில் நிகழும் ஓர் உடலியல் நிகழ்வு ஆகும். இதன் கண்டுபிடிப்பாளரான ஆர். டபிள்யூ. இரூட் பெயரில் இந்த விளைவு அழைக்கப்படுகிறது. நேர்மின்னி அல்லது கார்பனீராக்சைடு செறிவு அதிகரிக்கும் போது (குறைந்த காரகாடித்தன்மைச் சுட்டெண்) குருதிவளிகாவியின் தொடர்பும் ஆக்சிசனை எடுத்துச்செல்லும் திறனும் குறைகிறது.  இரூட் விளைவு போர் விளைவிலிருந்து வேறுபடுகிறது. போர் விளைவில் ஆக்சிசனுடனான தொடர்பு மட்டுமே குறைகிறது. ஆனால் இரூட் விளைவில் குறைந்த காரகாடித் தன்மையில் குருதிவளிக்காவியின் ஒத்துழைப்பு இழப்பைக் காட்டுகின்றன. இதன் விளைவாக Hb-O2 விலகல் வளைவு வலதுபுறம் மட்டுமல்லாமல் கீழ்நோக்கி மாற்றப்படுகிறது. குறைந்த காரகாடியில், இரூட் விளைவைக் காட்டும் குருதிவளிக்காவி 20kPa வரை ஆக்சிசன் இழுவிசை இருந்தபோதிலும் முழுமையாக ஆக்சிசனேற்றப்படாது. இந்த விளைவு மீனில் உயர் ஆக்சிசன் சரிமானத்திற்கு எதிராக ஆக்சிசனை நீந்து பைகளில் இறக்கம் செய்ய குருதிவளிக்காவி அனுமதிக்கிறது. இந்த விளைவானது விழிநடுப்படலத்தில் குறிப்பிடப்பட்டிருந்தது. விழித்திரையில் குருதிக்குழல் வலைப்பின்னல் ஆக்சிசனை செலுத்துகின்றது. உரூட் விளைவு இல்லாதிருந்தால், விழித்திரை ஆக்சிச்னை தமனி இரத்தத்திலிருந்து நேரடியாகச் சிரை இரத்தத்திற்கு மாற்றும், இதனால் ஆக்சிசன் செறிவுக்குச் செயல்திறன் குறைவுடையதாக மாறும். அமில தகைவின் போது சிவப்பு தசைக்கு அதிக ஆக்சிசனை வழங்குவதில் நாட்ட இழப்பு காரணமாகிறது என்று அனுமானிக்கப்படுகிறது.

## மேற்கோள்கள்

 

பகுப்பு:உடற்கூற்றியல் நிலை
பகுப்பு:உயிர்வேதியியல்
பகுப்பு:மீன்கள்
பிரியா (நடிகை)

**கற்பகவல்லி** (பிறப்பு 21 மார்ச் 1970)  **பிரியா** என்ற திரைப் பெயரால் நன்கு அறியப்பட்டவர் ஓர் இந்திய திரைப்பட  நடிகை ஆவார். இவர் குறிப்பாக தென்னிந்திய திரைப்படங்களில் பணியாற்றியவர். 1980 மற்றும் 1990 களில் மலையாள படங்களில் ஒரு  முன்னணி நடிகையாக இருந்தவர். இவர் இப்போது தமிழ் தொலைக்காட்சித்  தொடர்களில் எதிர்மறை வேடங்களில் நடித்துவருகிறார்.

## பின்னணி
பிரியா தமிழ்நாட்டின்  தேனாம்பேட்டையைச் சேர்ந்தவர். 1986 ஆம் ஆண்டில் மலையாளத் திரைப்படமான *நின்னிஷ்டம் என்னிஷ்டம்* படத்தில் நடித்ததற்காக அறியப்பட்டார். மலையாளத் திரைப்படங்களின் ஒளிப்பதிவாளராக இருந்த டேவிட் என்பவரை மணந்தார். தம்பதியருக்கு பிரின்ஸ் என்ற மகனும், ஐஸ்வர்யா என்ற மகளும் உள்ளனர்.

## பகுதி திரைப்படவியல்

### தமிழ்

* *[[நாலு பேருக்கு நன்றி]]* (1983) அங்கீகரிக்கப்படாத பாத்திரத்தில்
* *[[பொழுது விடிஞ்சாச்சு]]* (1984) நடனமாடுபவராக
* *[[சின்ன வீடு]]* (1985)
* *[[உனக்காக ஒரு ரோஜா]]* (1985)
* *[[சொல்ல துடிக்குது மனசு]]* (1988) ஜெயா / தேன்மொழி
* *[[குங்குமக்கோடு]]* (1988)
* *[[நியாயத் தராசு (திரைப்படம்)|நியாயத் தராசு]]* (1989)
* *[[வேலை கிடைச்சுடுச்சு]]* (1990)
* *[[நல்ல காலம் பொறந்தாச்சு]]* (1990) ரோசி
* *[[ஞான பறவை]]* (1991)
* *[[பதவிப் பிரமாணம்]]* (1994)
* *[[பம்பாய் (திரைப்படம்)|பம்பாய்]]* (1995)
* *[[திருப்பம் (2007 திரைப்படம்)|திருப்பம்]]* (2007) வேல்முருகனின் தாய்
* *[[தீ நகர்]]* (2007)
* *[[திருத்தம் (திரைப்படம்)|திருத்தம்]]* (2007) வேலுமுருகனின் தாய்
* *[[அஞ்சாதே (திரைப்படம்)|அஞ்சாதே]]* (2008) சத்தியாவின் தாய்  
* *[[தொடக்கம்]]* (2008)
* *[[மாயாண்டி குடும்பத்தார்]]* அழகம்மா (2009)
* *[[நம்ம கிராமம்]]* (2014)
* *[[மொட்ட சிவா கெட்ட சிவா]]* (2017)

## தொலைக்காட்சி

## குறிப்புகள்
 

## வெளி இணைப்புகள்

*

பகுப்பு:1970 பிறப்புகள்
பகுப்பு:இந்தித் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் தொலைக்காட்சி நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:சென்னை நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் தொலைக்காட்சி நடிகைகள்
விஜய் பாபு

**விஜய் பாபு** என்பவர் ஒரு இந்திய திரைப்பட நடிகர், தயாரிப்பாளர் ஆவார். இவர் முதன்மையாக தமிழ், தெலுங்குத் திரைப்படங்களில் பணிபுரிகிறார்.  ஆந்திரப் பிரதேசம், காளத்தியில் பிறந்த இவர் 80 களின் முற்பகுதியில் மிகவும் சுறுசுறுப்பாக திரைப்படங்களில் இயங்கிவந்தார். பின்னர் தொலைக்காட்சி தொடர்களில் நடிக்கத் தொடங்கினார். இவரின் மகன் ரமணாவும் தமிழ்த் திரைப்படங்களில் நடித்துவரும் ஒரு  நடிகர் ஆவார்.

இவர் நடித்த பிரபலமான படங்களில் *[[ஒரு வீடு ஒரு உலகம்]]*, *[[ஒரு விடுகதை ஒரு தொடர்கதை]],* *[[படிக்காதவன் (1985 திரைப்படம்)|படிக்காதவன்]]* ஆகியவை அடங்கும். 1991 ஆம் ஆண்டில், ஸ்ரீசக்தி பிலிம்ஸ் காம்பைன்ஸ் என்ற பதாகையில் ஈஸ்வரி என்ற திரைப்படத்தைத் தயாரித்தார். அதில் ஆனந்த் பாபு, கௌதமி ஆகியோர் முன்னணி பாத்திரத்தில் நடித்தனர்.

## திரைப்படவியல்
* *இது  முழுமையற்ற பட்டியலாகும், நீங்கள் இந்த பட்டியலை விரிவாக்கலாம்*

### தமிழ்
* *[[ஒரு வீடு ஒரு உலகம்]]* - 1978 (அறிமுகம்)
* *[[ஒரு விடுகதை ஒரு தொடர்கதை]]* - 1979
* *[[ஒரு கோயில் இரு தீபங்கள்]]* - 1979
* *[[ஸ்ரீதேவி (திரைப்படம்)|ஸ்ரீ தேவி]]* - 1980
* *[[குமரி பெண்ணின் உள்ளத்திலே]]* - 1980
* *[[மாதவி வந்தாள்]]* - 1980
* *[[பருவத்தின் வாசலிலே]]* - 1980
* *[[மீனாட்சி (திரைப்படம்)|மீனாட்சி]]* - 1980
* *[[முயலுக்கு மூணு கால்]]* - 1980
* *[[ருசி கண்ட பூனை]]* - 1980
* *[[பௌர்ணமி நிலவில்]]* - 1980
* *[[எங்கள் வாத்தியார்]]* - 1980 ரகுநாத்
* *[[வேலி தாண்டிய வெள்ளாடு]]* - 1980
* *[[கடவுளின் தீர்ப்பு]]* - 1981
* *[[மீண்டும் சந்திப்போம்]]* - 1981
* *[[எங்கம்மா மகாராணி]]* - 1981
* *[[தரையில் வாழும் மீன்கள்]]* - 1981
* *[[காலம் ஒரு நாள் மாறும்]]* - 1981
* *[[துணைவி]]* - 1982
* *[[கசப்பும் இனிப்பும்]]* - 1983
* *[[படிக்காதவன் (1985 திரைப்படம்)|படிக்காதவன்]]* - 1985
* *[[அக்னி தீர்த்தம் (திரைப்படம்)|அக்னி தீர்த்தம்]]* - 1990
* *[[ஆரத்தி எடுங்கடி]]* - 1990
* *[[திருத்தம் (திரைப்படம்)|திருத்தம்]]* - 2007
* *[[உத்தம புத்திரன் (2010 திரைப்படம்)|உத்தமபுத்திரன்]]* - 2010
* *[[சக்ரா]]* - 2021

### மலையாளம்
* *அனுபல்லவி* - 1979

## தொலைக்காட்சி
* 2002-2003 வரம் (சன் தொலைக்காட்சி)
* 2005-2006 *ஆனந்தம்* ( சன் தொலைக்காட்சி)
* 2012-2013 ஆஹா (விஜய் தொலைக்காட்சி)

## மேற்கோள்கள்

பகுப்பு:தெலுங்குத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
இரவிக்குமார் (நடிகர்)

**இரவிக்குமார் மேனன்** (*Ravikumar Menon*, 1953/1954 – 4 ஏப்ரல் 2025) இந்தியத் திரைப்பட, தொலைக்காட்சி நடிகர் ஆவார். இவர் மலையாளம், தமிழ்த் திரைப்படங்களிலும், தொலைக்காட்சித் தொடர்களிலும் நடித்துள்ளார். நூற்றிற்கும் மேற்பட்ட தென்னிந்தியத் திரைப்படங்களில் நடித்துள்ளார். 1970-களில் இவர் பல படங்களில் கதாநாயகனாக நடித்துள்ளார். *உல்லாச யாத்திரா* (1975) என்ற மலையாளத் திரைப்படத்தில் அறிமுகமானார்.

## வாழ்க்கைக் குறிப்பு
இரவிக்குமார் கேரளம், திருச்சூரில் பிறந்தவர். 2025 ஏப்பிரல் 4 அன்று அவர் நுரையீரல் புற்றுநோயால் இறந்தார்.

## திரைப்படவியல்

### தமிழ்த் திரைப்படங்கள்

**[[சுவாதி நட்சத்திரம் (திரைப்படம்)|சுவாதி நட்சத்திரம்]]* (1974)
**[[அவர்கள் (திரைப்படம்)|அவர்கள்]]* (1977)
**அவளின் இரவுகள்* (1978) 
**அலாவுதீனும் அற்புத விளக்கும்* (1979)
**[[பகலில் ஒரு இரவு]]* (1979)
**[[ஆனந்த ராகம்]]* (1982)
**கண்ணோடு கண்* (1983)
**[[மலபார் போலீஸ்]]* (1999)
**[[பொண்ணு வீட்டுக்காரன்]]* (1999)
**ரோஜாவனம்* (1999)
**[[வண்ணத் தமிழ்ப்பாட்டு]]* (2000)
**[[ரிஷி (2001 திரைப்படம்)|ரிஷி]]* (2001)
**[[யூத்]]* (2002)
**[[மாறன் (திரைப்படம்)|மாறன்]]* (2002)
**[[ரமணா (2002 திரைப்படம்)|ரமணா]]* (2002)
**[[லேசா லேசா]]* (2003)
**[[விசில்]]* (2003)
**[[ஒரு கல்லூரியின் கதை]]* (2005)
**[[குண்டக்க மண்டக்க]]* (2005)
**[[ஜூன் ஆர்]]* (2006)
**[[சிவாஜி (திரைப்படம்)|சிவாஜி]]* (2007)
**[[வியாபாரி (திரைப்படம்)|வியாபாரி]]* (2007)
**[[என் உயிரினும் மேலான]]* (2007)
**[[வீட்ல விசேஷம்]]* (2022)

## தொலைக்காட்சி

## மேற்கோள்கள்

## வெளி இணைப்புகள்

* 

பகுப்பு:2025 இறப்புகள்
பகுப்பு:மலையாளத் திரைப்பட நடிகர்கள்
பகுப்பு:கண்ணூர் மாவட்ட மக்கள்
பகுப்பு:தமிழ்த் திரைப்பட நடிகர்கள்
நிறமி

thumb|கோவாவில் சந்தையில் விற்கப்படும் நிறமிகள்
[thumb|[சிவப்பு, பச்சை, நீலம் ஆகிய அலைநீளங்களைக் கொண்ட ஒளியானது படிகின்ற பொழுது, சிவப்பும் பச்சையும் உறியப்பட்டு நீலம் வெளிப்படுகிறது. படிந்த பொருள் நீலநிறம் காட்டுகிறது.]] 
வண்ணங்களை வெளிப்படுத்தும் நீரில் கரையாத எந்த ஒரு பொருளும் பொதுவாக **நிறமி** (*pigment *) என்று அழைக்கப்படுகிறது. நிறமிகள் கனிமச் சேர்மங்களின் பால் வைக்கப்படுகிறது.

## பண்புகள்
 
ஒரு பொருளில் உள்ள மூலக்கூறுகளின் பிணைப்பிற்கு ஏற்ப அதன் மேல் படியும் ஒளியின் அலைநீளங்கள் உறியப்படுகின்றன. அப்படி உறிந்தது போக மிச்சம் இருக்கும் அலைநீளங்கள் கற்றையாக வெளிப்படுகின்ற பொழுது, அவை நிறம் அல்லது *வண்ணம்* எனப்படுகிறது.

மூல ஒளியின் தன்மைக்கு ஏற்ப அலைநீளக் கற்றை மாறுபடுகிறது. கதிரவனில் இருந்து பெறப்படும் வெள்ளை ஒளி சீரான அலைநீளக் கற்றையைக் கொண்டிருப்பதால், பல்வேறு வண்ணங்கள் வெளிப்படுகின்றன.

## மேற்கோள்கள்

## வெளி இணைப்புகள்

* Pigments through the ages 
* ColourLex Pigment Lexicon
* Earliest evidence of art found
* Sarah Lowengard,The Creation of Color in Eighteenth-century Europe, Columbia University Press, 2006
* , Chemical Heritage Foundation
* , Chemical Heritage Foundation
* The Quest for the Next Billion-Dollar Color
பரிச்சா அணை

**பரிச்சா அணை** (*Parichha Dam*), பரிச்சா நகரத்திற்கு அருகிலுள்ள பேட்வா ஆற்றில் கட்டப்பட்டுள்ளது. இது உத்தரப்பிரதேசம் ஜான்சியிலிருந்து சுமார் 25 கி.மீ. தொலைவில் ஜான்சி - கான்பூர் தேசிய நெடுஞ்சாலை 25இல் அமைந்துள்ளது. இந்த நீர்த்தேக்கத்தை பரிச்சா வெப்ப மின் நிலையம் மின்சார உற்பத்திக்குப் பயன்படுத்துகிறது. ஜான்சியிலிருந்து 34 கி.மீ. தூரத்தில் உள்ள நோட்காட் பாலம் வரை செல்லும் நீர்த்தேக்கத்தின் நீர்- நீர் விளையாட்டுகளுக்குப் பிரபலமானது.

## மேலும் காண்க

* பரிச்சா அனல் மின் நிலையம்

## மேற்கோள்கள்
 


பகுப்பு:உத்தரப் பிரதேச அணைகள்
மக்கள் வசிக்காத தீவுகளின் பட்டியல்

thumb|350x350px| உலக மக்கள்தொகை அடர்த்தி வரைபடம், மக்கள் வசிக்காத அல்லது கிட்டத்தட்ட குடியேறாத பகுதிகளை சாம்பல் நிறத்தில் காட்டுகிறது
**மக்கள் வசிக்காத தீவுகள்** உலகம் முழுவதும் பல இடங்களில் உள்ளன. மனிதர்கள் முன்னர் குடியேறாத பகுதிகளுக்குக் குடிபெயர்ந்தாலும்,  முன்னர் வசித்த பகுதிகளிலிருந்து வெளியேறும்போது இந்தப் பட்டியல் ஆண்டுதோறும் மாறுகிறது.

## பட்டியல்
ஒரு குழுவாக, குடியேறாத இடங்களின் பட்டியல் "ஒன்றுமில்லாதது" என்று அழைக்கப்படுகிறது. இது ஒரு சிறப்புப் புவியியல் சொல், அதாவது உலகின் மக்கள் வசிக்காத பகுதி ஆகும் (*List of uninhabited regions*).

* அனைத்து அந்தாட்டிக்கா தீவுகள் 
* வடக்கு சைபீரியாவின் பெரும்பகுதி
* ஆன்டிபோட்ஸ் தீவுகள்
* அனைத்து அத்திலாந்திக்கு பெருங்கடல் தீவுகள்
* ஆஷ்மோர் மற்றும் கார்டியர் தீவுகள் 
* பஜோ நியூவோ வங்கி
* பேக்கர் தீவு
* பந்தின் பிரமிட்
* பாலேனி தீவுகள்
* நுனாவூட்டின் பெரும்பகுதி
* பெரிய மேஜர் கே
* பிரேசிலின் உட்புறத்தின் பெரும்பகுதி
* போவெட் தீவு 
* கரோலின் தீவு
* கிளிப்பர்டன் தீவு
* டெவன் தீவு
* யானை தீவு
* எலோபி சிக்கோ
* எர்ன்ஸ்ட் துல்மான் தீவு
* ஃபியார்ட்லேண்டின் பெரும்பகுதி, நியூசிலாந்து 
* கிரீன்லாந்தின் உள்நாட்டில் பெரும்பகுதி
* கோஃப் தீவு
* ஹான்ஸ் தீவு
* ஹார்மில்
* ஹாஷிமா தீவு 
* ஹட்டு
* ஏர்ட் தீவும் மெக்டொனால்ட் தீவும் 
* ஐசுலாந்தின் பெரும்பகுதி, குறிப்பாக அதன் மலைப்பகுதிகள்
* இமயமலையின் மேல் அல்பைன் மண்டலம் மற்றும் நிவால் மண்டலம் (மற்றும் பிற உயரமான மலைகள்).
* ஹவுலாந்து தீவு 
* கெய்மாதா கிராண்டி தீவு
* இனிஷார்க்
* ஜாகோ தீவு
* ஜார்விஸ் தீவு 
* ஜாங் பாத்து
* கஹூலவே தீவு
* கெர்குலன் தீவுகள்
* கிங்மன் பாறை
* மோபோரோக்கு
* மின்குவியர்ஸ் மற்றும் எக்ரஹஸ்
* மெல்வில் தீவு
* மோனோமாய் தீவு
* பெரேஜில் தீவு
* இளவரசர் எட்வர்ட் தீவுகள்
* வடகிழக்கு நெவாடாவின் பெரும்பகுதி
* நவாசா தீவு 
* நோமன்ஸ் நிலம்
* தூர வட கனடாவில் அதிகம்
* வடக்கு பிரிட்டிசு கொலம்பியாவின் பெரும்பகுதி
* வடக்கு ஒன்ராறியோவின் பெரும்பகுதி
* பாரசெல் தீவுகள் 
* பல்மைரா பவளத்தீவு
* ரெடோண்டா
* சுற்று தீவு
* தெற்கு ஓர்க்னி தீவுகள்
* தென்சீனக் கடல் தீவுகள் அனைத்தும்
* ஸ்ப்ராட்லி தீவுகள் 
* ஸ்டிர்லிங் தீவு
* வடக்கு சைபீரியாவின் பெரும்பகுதி
* இந்தியா, பாக்கித்தான், மற்றும் பூட்டானில் உள்ள சிவாலிக் மலை (வெளிப்புற இமயமலை அடிவாரங்கள்) மற்றும் சுற்றியுள்ள வண்டல் விசிறிபாபர் , உள்ளூர் மலேரியா மற்றும் வறட்சி மண் காரணமாக இருக்கலாம்.
* செயின்ட் கில்டா
* டெட்டபரே தீவு
* திபெத்தின் மேல் அல்பைன் மண்டலம் மற்றும் நிவால் மண்டலம் .
* தினாகுலா

## மேற்கோள்கள்

 
பகுப்பு:குடியிருப்பற்ற தீவுகள்
பகுப்பு:மனிதப் புவியியல்
சென்னுபதி வித்யா

**சென்னுபதி வித்யா** (*Chennupati Vidya*) ஓர் இந்திய அரசியல்வாதியும் சமூக ஆர்வலரும் ஆவார். இவர் 1980 மற்றும் 1989ஆம் ஆண்டுகளில் நடைபெற்ற மக்களவை தேர்தல்களில் இரண்டு முறை மக்களவை உறுப்பினராகத் தேர்ந்தெடுக்கப்பட்டார்.

## வாழ்க்கை வரலாறு
சென்னுபதி வித்யா, இறைமறுப்பாளரும் காந்தியவாதியுமான கோபராசு ராமச்சந்திர ராவ் எனும் கோரா என்பவருக்கும் அவரது மனைவி சரஸ்வதி கோரா என்பவருக்கும் மகளாகப் பிறந்தவர். தற்போதைய ஆந்திர மாநிலத்தில் உள்ள விஜயநகரத்தில் பிறந்தார். மேலும், விசாகபட்டிணத்திலுள்ள ஆந்திர பல்கலைக்கழகத்தில் கல்வி பயின்றார். 1950 ஆம் ஆண்டு சென்னுபதி சேசகிரி(1928-2008) என்பவரை திருமணம் செய்து கொண்டார். இவர்களுக்கு ஒரு மகனும் மூன்று மகள்களும் உள்ளனர்.

## அரசியல் வாழ்க்கை
1969 முதல் ஆந்திராவில் பெண்கள் மற்றும் குழந்தைகளுக்கும் அதிகாரம் அளிக்க வேண்டும் என்ற நோக்கில் அர்ப்பணிக்கப்பட்ட ஒரு தன்னார்வ தொண்டு நிறுவனமான "வாசவ்ய மகிலா மண்டல"த்தின் தலைவராக இருந்தார். 
 1980ஆம் ஆண்டில் விஜயவாடா மக்களவைத் தொகுதியிலிருந்து இந்திய தேசிய காங்கிரசு கட்சி சார்பில் ஏழாவது மக்களவை உறுப்பினராகத் தேர்ந்தெடுக்கப்பட்டார். அதே தொகுதியில் 1989ஆம் ஆண்டு நடைபெற்ற ஒன்பதாவது மக்களவைத் தேர்தலில் மீண்டும் தேர்ந்தெடுக்கப்பட்டார்.

சென்னுபதி வித்யா ஆந்திர மாநில கோ-கோ விளையாட்டுச் சங்கத்தின் தலைவராக இருந்தார். மேலும், ரோட்டரி இயக்கங்களுடனும், பன்னாட்டு அரிமா சங்கங்களுடன் தன்னை தொடர்புபடுத்திக் கொண்டார். இவர் விசயவாடாவில் 18.08.2018 ஆம் ஆண்டு இயற்கை எய்தினார்.

## விருதுகளும் அங்கீகாரமும்

* சென்னுபதி வித்யா 2014 ஆம் ஆண்டு பெண்கள் மற்றும் குழந்தைகளின் வளர்ச்சி மற்றும் நலன் பிரிவின் கீழ் ஜம்னாலால் பஜாஜ் விருது பெற்றார்.
* தெலுங்கு சாதனை புத்தகத்தில் "ஆதர்ச மான்ய மகிலா (சிறந்த பெண்) என்ற பிரிவில் இடம்பெற்றார்.

## மேற்கோள்கள்

பகுப்பு:1934 பிறப்புகள்
பகுப்பு:2018 இறப்புகள்
பகுப்பு:7வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பரிச்சா அனல் மின் நிலையம்

**பரிச்சா அனல் மின் நிலையம்** (*Parichha Thermal Power Station*) இந்திய மாநிலமான உத்தரப்பிரதேசத்தில் ஜான்சி மாவட்டத்தில் பரிச்சாவில் அமைந்துள்ளது. இது ஜான்சியிலிருந்து சுமார் 25 கி.மீ. தொலைவில் பேட்வா ஆற்றின் கரையில் அமைந்துள்ளது. இந்த மின் உற்பத்தி நிலையம் உத்தரப்பிரதேச மாநிலம் *வித்யுத் உத்பதன் நிகாம்* நிறுவனத்திற்குச் சொந்தமானது.

## செயல்பாடுகள்
இந்த ஆலை இரண்டு நிலைகளுடன் மொத்தம் 6 அலகுகளைக் கொண்டுள்ளது. இந்த இயந்திரங்கள் பாரத் ஹெவி எலக்ட்ரிகல்ஸ் லிமிடெட், எம் / எஸ் ஏபிபி, மெஸ் ஆல்ஸ்டோம், மெசஸ் யோகோகாவாவில் தயாரிக்கப்பட்டன. அனைத்து பிரிவுகளுக்கும் தேவையான நிலக்கரி பாரத் கோக்கிங் நிலக்கரி நிறுவனம் மற்றும் ஈஸ்டர்ன் கோல்ஃபீல்ட்ஸ் நிறுவனம் ஆகியவற்றின் நிலக்கரி சுரங்கங்களிலிருந்து சரக்கு ரயில் மூலம் வழங்கப்படுகிறது.

இந்த நிலையத்தின் அனைத்து அலகுகளும் நிலக்கரி மூலம் எரியும் அனல் மின் நிலையங்களாகும். இதன் மொத்த உற்பத்தித் திறன் 1140 மெகாவாட் ஆகும். இங்குப் பின்வரும் அலகுகள் உள்ளன.

அனைத்து அலகுகளுக்கும் தேவையான நிலக்கரி பி.சி.சி.எல், ஈ.சி.எல் இன் நிலக்கரி சுரங்கங்களிலிருந்து ரயில்வே மூலம் வழங்கப்படுகிறது.

## திறன்
பரிச்சா அனல் மின் நிலையம் 1140 மெகாவாட் திறன் கொண்டது; 110 மெகாவாட்டின் 2 அலகுகள், 210 மெகாவாட்டின் 2 அலகுகள் மற்றும் 250 மெகாவாட்டின் 2 அலகுகள் என நிறுவப்பட்டுள்ளன. இதன் ஆறாவது அலகு 250 மெகாவாட் ஏப்ரல் 2013இல் தொடங்கப்பட்டது. மொத்த நிறுவப்பட்ட திறனாக 1140 மெகாவாட் உள்ளது. இது என்.ஆர்.எல்.டி.சி டெல்லி வழியாக தேசியத் கட்டத்துடன் இணைக்கப்பட்டுள்ளது.

## மேலும் காண்க

* பரிச்சா அணை

## மேற்கோள்கள்

* பரிச்சா ஆலை வெப்ப மின் நிலையம் 
* மின் நிலையம் புகைபோக்கி இடிந்து விழுகிறது; சிக்கிய 50 பேர் அச்சம் , எக்ஸ்பிரஸ் செய்தி சேவை, 25 மே 2010

பகுப்பு:அனல் மின் நிலையங்கள்
ஜி. என். இரங்கராஜன்

**ஜி. என். இரங்கராஜன்** (*G. N. Rangarajan*) (17 திசம்பர் 1930&nbsp;- 3 சூன் 2021) தமிழகத் திரைப்படத்துறையில் பணியாற்றிய ஒரு இந்திய எழுத்தாளரும், தயாரிப்பாளரும் இயக்குனருமாவார்.

## திரைப்பட வாழ்க்கை
இயக்குநர் ஏ. பீம்சிங்கின் படைப்புகளால் இரங்கராஜன் ஈர்க்கப்பட்டார். மேலும் 1950களின் பிற்பகுதியில் ஆசிரியர் துரைசிங்கத்துடன் உதவியாளராக சேர்ந்தார். இவர் பணியாற்றிய ஒரு ஆரம்ப படம் பீம்சிங்கின் களத்தூர் கண்ணம்மா (1960), இதில் இளம் கமல்ஹாசன் நடித்திருந்தார். பின்னர், இவர் தனது தொழில் வாழ்க்கையின் ஆரம்பத்தில் இயக்குநர் எஸ். பி. முத்துராமன், எழுத்தாளர் பஞ்சு அருணாசலம் ஆகியோருடன் பல படங்களுடன் பணியாற்றினார் . புவனா ஒரு கேள்விக்குறி (1977), ஆறிலிருந்து அறுபது வரை (1979), பிரியா (1978) உள்ளிட்ட படங்களில் இணை இயக்குநராகவும் பணியாற்றினார்.

இயக்குநராக, இரங்கராஜன் கமல்ஹாசனுடன் இணைந்து கல்யாணராமன் (1979), மீண்டும் கோகிலா (1981), கடல் மீன்கள் (1981), எல்லாம் இன்ப மயம் (1981) உள்ளிட்ட பல வெற்றிகரமான படங்களில் பணியாற்றினார். கமல்ஹாசனின் வற்புறுத்தலின் பேரில் மீண்டும் கோகிலா திரைப்படத்தைத் தயாரிக்கும் போது மகேந்திரனிடமிருந்து இயக்குநர் பணிகளை இவர் கற்றுக்கொண்டது குறிப்பிடத்தக்கது.  பின்னர் இவர் திரைப்படங்களையும் எழுதி தயாரித்தார். குறிப்பாக அடுத்தாத்து ஆல்பல்ட் (1985) , சார், ஐலவ் யூ (1991) ஆகியவற்றை உருவாக்கினார். இவர் இறுதியாக கமல்ஹாசன் முக்கியக் கதாபாத்திரத்தில் நடிக்க மகராசன் (1993) என்ற திரைப்படத்தை இயக்கினார். இரங்கராஜனுடனான நட்பின் காரணமாக இப்படத்திற்கு ஊதியம் பெற மறுத்துவிட்டார். இரங்கராஜன் தனது திரைப்படங்களைத் தொடர்ந்து, "ரகுவம்சம்" என்ற தொலைக்காட்சி தொடரில் பணியாற்றினார். மேலும் சிங்கப்பூர் தயாரிப்பாளர்களுக்காக ஒரு தொலைக்காட்சிப் படத்தையும் செய்தார்.

கமல்ஹாசனுடனான தொடர்பு காரணமாக, இரங்கராஜன் தனது வீட்டை "கமல் இல்லம்" என்று பெயர் மாற்றினார். இவரின் மகன் ஜி. என். ஆர். குமரவேலன் சதி லீலவதி (1995) , மருதநாயகம் போன்ற படங்களில் உதவி இயக்குநராக பயிற்சி பெற்றார். பின்னர் 2000களின் பிற்பகுதியில் இயக்குநராக அறிமுகமானார்.

## இறப்பு
இரங்கராஜன் வயது தொடர்பான வியாதிகளால் 2021 சூன் 3 அன்று தனது 90 வயதில் இறந்தார்.

## மேற்கோள்கள்

## வெளி இணைப்புகள்
* 

பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:தமிழ்த் திரைப்பட இயக்குநர்கள்
பகுப்பு:சென்னை திரைக்கதை எழுத்தாளர்கள்
பகுப்பு:சென்னை திரைப்படத் தயாரிப்பாளர்கள்
பகுப்பு:சென்னைத் திரைப்பட இயக்குநர்கள்
பகுப்பு:2021 இறப்புகள்
பகுப்பு:1930 பிறப்புகள்
அடுத்தாத்து ஆல்பர்ட்

***அடுத்தாத்து ஆல்பர்ட்*** (*Aduthathu Albert*) இயக்குநர் ஜி. என். இரங்கராஜன் இயக்கத்தில் 1985 ஆம் ஆண்டு வெளிவந்த தமிழ் நகைச்சுவைத் திரைப்படமாகும். இப்படத்தில் பிரபு, ஊர்வசி ஆகியோர் நடித்திருந்தனர். ஜி. என். இரங்கராஜன் தயாரித்த இப்படம் இளையராஜாவின் இசையில், ஜூலை 12, 1985 அன்று வெளியிடப்பட்டது.

## கதை
கிறிஸ்தவ மதத்தைச் சேர்ந்த ஆல்பர்ட் ( பிரபு ) இராதா ( ஊர்வசி ) என்ற பிராமணப் பெண்ணை காரணமேயில்லாமல் வெறுக்கிறான். ஆல்பர்ட்டின் சகோதரி மேரியும் இராதாவின் சகோதரன் இராஜாவும் காதலிக்கிறார்கள். ஆல்பர்ட் பின்னர் காதலர்களுக்கு உதவ முடிவு செய்கிறான். ஆனால், குடும்பத்தின் எதிர்ப்பு காரணமாக காதலர்கள் தற்கொலை செய்து கொள்கிறார்கள். ஆல்பர்ட்டும் இராதாவும் சேர்ந்து தங்கள் குடும்பத்தினருக்கு ஒரு பாடம் கற்பிக்க தாங்களும் இறந்து விட்டதாக ஒரு நாடகம் நடத்துகிறார்கள். இறுதியில் இவர்கள் ஒருவருக்கொருவர் காதலிக்கிறார்கள்.

## நடிகர்கள்
* ஆல்பர்ட்டாக பிரபு
* இராதாவாக ஊர்வசி
* கிருஷ்ணமாச்சாரியாக மேஜர் சுந்தரராஜன்
* ஆல்பர்ட்டின் தந்தையான அலெக்சாண்டராக செந்தாமரை
* பாஷாவாக ஒய். ஜி. மகேந்திரன் 
* இரங்காச்சாரியாக தேங்காய் சீனிவாசன்
* சாலமன் வேடத்தில் ஐசரி வேலன்
* திருத்தந்தையாக சாருஹாசன்
* பாஞ்சாலியாக பூர்ணிமா பாக்கியராஜ்

## ஒலிப்பதிவு

இப்படத்தின் இசையை இசையமைப்பாளர் இளையராஜா மேற்கொண்டார். 1985 ஆம் ஆண்டில் வெளியான இந்த ஒலிப்பதிவில், வாலி, வைரமுத்து, கங்கை அமரன், பொன்னருவி மற்றும் காதல் மதி ஆகியோரால் எழுதப்பட்ட பாடல்களுடன் 5 தடங்கள் உள்ளன.

## மேற்கோள்கள்

## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:1985 தமிழ்த் திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
பகுப்பு:பூர்ணிமா பாக்கியராஜ் நடித்த திரைப்படங்கள்